پيتزا

الپيتزا (ب ) هي طبق تقليدي من الطاليان، وأصلها من مدينة ناپولي. كتكون من عجينة ديال لخبز مسطحة كيطّبقو عليها صوص د ماطيشة، جبن، زيت زيتون، و لحوم ولا خوضار، و كتطيب ف الفران. الپيتزا ولات رمز من رموز لكوزينة الطاليانية و من أشهر لماكلات السريعة ف العالم، و فيها بزاف د النواع و الشكال.

من 2017، فن صناعة الپيتزا الناپوليتانية تدرج ف ليستة التراث الثقافي اللامادي ديال ليونيسكو.

 لكلمة 
على حساب اللساني ألان ري، كلمة «پيتزا» تذكّرات لأول مرة ف وثيقة لاتينية ف عام 997 بمعنى «خبزة مسطحة ولا كيكة». و من بعد بانت ف الناپوليتانية ف القرن 16، و من القرن 16 ولات كتستعمل ب المعنى لي معروف دابا.

كاينين بزاف د الفرضيات على أصلها، بحال أصل جرماني قديم «bizzo» بمعنى طرف د خبز، ولا أصل يوناني «pitta» لي منها كلمة پيتا.

 تاريخ 
الپيتزا القديمة ما كانتش فيها ماطيشة، حيث الماطيشة كانت كتعتبر نبتة سامة ف أوروبا حتى القرن 18. أول پيتزا كانت كتسمّى «پيتزا بيانكا» وكتكون غير بعجينة وزيت ولا دهن وأعشاب.
من بعد دخلات الماطيشة وولات «پيتزا روسّا»، وولات مشهورة بزاف خصوصاً ف ناپولي.

ف 1889، الشاف رافاييل إسبوزيتو صايب پيتزا بالألوان ديال علم الطاليان (ماطيشة، جبن موتزاريلا، حبق) وسمّاها «پيتزا مارغريتا» تكريماً للملكة مارغريتا دي سافويا.

أقدم بيزيريا معروفة هي Antica Pizzeria Port'Alba ف ناپولي (1738)، وأقدم بيزيريا ف أمريكا هي Lombardi’s Pizza فتحت ف نيويورك عام 1905.

مع الهجرة الطاليانية الكبيرة ف القرن 19، خرجات الپيتزا للعالم وولات رمز للثقافة الطاليانية.

 الپيتزا ف المجتمع 
ف القرن 19، كانو الأطباء كيصنّفو الپيتزا كـ «ماكلة د الفقراء» حيث كانت رخيصة وسهلة. ولكن من بعد ولات عالمية ورمز د العولمة والماكلة السريعة.
اليوم، كتتاكل ف البيزيريات، مطاعم الوجبات السريعة، التوصيل للمنازل، وحتى ف آلات البيع الأوتوماتيكية.

 الپيتزا و الصحة 
دراسة ف 2003 بيّنات بلي الناس لي كياكلو الپيتزا بانتظام كان عندهم خطر أقل لبعض السرطانات، حيث فيها زيت زيتون، ماطيشة غنية بمضادات الأكسدة، وخضر. ولكن الپيتزا الصناعية ممكن تكون فيها ملح ودهنيات بزاف.

 الثقافة الشعبية 
الپيتزا ولات رمز عالمي للعولمة، وكاتبان بزاف ف الأفلام والمسلسلات. ف الطاليانية، كلمة پيتزا كتستعمل حتى مجازياً لشي حاجة مملة ولا شخص مزعج.

 مصادر 

تصنيف:كوزينة د الطاليان
تصنيف:كوزينة أوروبية
تصنيف:ماكلات سريعة
تصنيف:خبزات مسطحة